stanford-oval/wikipedia huggingface dataset:
Österpurmon baptistiseurakunta

| Österpurmon baptistiseurakunta> Österpurmo församling |
| --- | --- |
Suuntautuminen:  Baptismi
Perustettu:  1873
Lakkautettu:  1932
Pääkirkko:  Sexjö, Purmo
Infobox OKNimi-testi OK: 
Österpurmon baptistiseurakunta (ruots. Österpurmo församling) oli vuosina 1873–1932 Purmossa toiminut baptistiseurakunta. Seurakunnan keskus oli Purmon itäisessä osassa Sexjön kylässä.
Seurakunta perustettiin vuonna 1873. Seurakunnan pitkäaikainen saarnaaja oli maanviljelijn poika Johan Kasén, joka saarnasi useissa paikoissa Purmossa. Seurakunnan tilaisuuksiin osallistui mm. Anders Niss ja monet muut baptistisaarnajat. Seurakunnan jäsenmäärä oli 1900-luvun vaihteessa 39. Seurakunta toimi pääasiassa Kasénin kotona, mutta toisinaan seurakunta toimi vuokrasi myös juhlasalia. Seurakunta lakkautettiin vuonna 1932 ja toiminta keskittyi Purmon baptistiseurakuntaan.
Antti-Jussi Miettinen

Antti-Jussi Miettinen EHC Dortmundin paidassa
Antti-Jussi Miettinen (s. 30. maaliskuuta 1983 Tampere, Suomi) on suomalainen jääkiekkohyökkääjä. Hän edustaa EHC Dortmundia, joka pelaa Saksan neljänneksi korkeimmalla sarjatasoa. Miettinen debytoi kaudella 2001–2002 Tampereen Ilveksessä. Kaudella 2002–2003, hän kuului WHL:ssä pelaavan Lethbridge Hurricanesin joukkueeseen. Pelattuaan kauden WHL:ää hän siirtyi takaisin Tampereelle Ilvekseen, jossa hän pelasi koko kauden 2003–2004 ja osan kaudesta 2004–2005, jolloin hän siirtyi KooKoohon. KooKoosta hän siirtyi lopulta Ratinger Ice Aliensin kautta nykyiseen seuraansa, EHC Dortmundiin.
Zakspeed

|  Zakspeed |
| --- | --- |

Koko nimi:  Zakspeed
Päämaja:   Saksa
Perustajat:  Erich Zakowski
Tunnetuimmat kuljettajat:  Martin Brundle, Aguri Suzuki
Moottorit:  Yamaha, Zakspeed
Saavutukset Formula 1:n MM-sarjassa
Ensimmäinen kilpailu:  Portugalin GP 1985
Kilpailuja:  74
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  2
Viimeinen kilpailu:  Australian GP 1989
Zakspeed oli saksalainen Formula 1-talli, joka osallistui F1-sarjaan vuosina 1985–1989. Ennen ja jälkeen F1-sarjassa esiintymisen Zakspeed on tunnettu myös vakioautosarjoista. Westin sponsoroima talli käytti autoissaan omaa turbomoottoriaan, viimeisellä kaudella Yamahan V8 moottoria. Tallin ainoat pisteet toi Martin Brundle San Marinon GP:stä 1987.
Pedro Lamy voitti V8Star-sarjan mestaruuden vuonna 2003 Zakspeedilla. Talli voitti tallien mestaruuden sarjassa vuosina 2002–03. Vuonna 2008 Zakspeed osallistui Superleague Formula -sarjaan, jossa se ajatti Beijing Guoanin ja Borussia Dortmundin autoja. Beijing Guoan voitti sarjan mestaruuden Dortmundin saavuttaessa vain yhden voiton. Kaudella 2009 Zakspeed vastasi Sporting CP:n ja RSC Anderlechtin autoista.
Kuljettajat

Jonathan Palmer (1985–1986)
Christian Danner (1985, 1987)
Huub Rothengatter (1986)
Martin Brundle (1987)
Bernd Schneider (1988–1989)
Piercarlo Ghinzani (1988)
Aguri Suzuki (1989)
Formula 1 -tulokset

| Vuosi | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1985 | 841 | 1500/4 1.5 L4 t | G |  | BRA | POR | SMR | MON | CAN | DET | FRA | GBR | GER | AUT | NED | ITA | BEL | EUR | RSA | AUS | 0 | - |
| 1985 | 841 | 1500/4 1.5 L4 t | G |  Jonathan Palmer |  | Kesk. | Kesk. | 11 |  |  | Kesk. | Kesk. | Kesk. | Kesk. | Kesk. |  |  |  |  |  | 0 | - |
| 1985 | 841 | 1500/4 1.5 L4 t | G |  Christian Danner |  |  |  |  |  |  |  |  |  |  |  |  | Kesk. | Kesk. |  |  | 0 | - |
| 1986 | 861 | 1500/4 1.5 L4 t | G |  | BRA | ESP | SMR | MON | BEL | CAN | DET | FRA | GBR | GER | HUN | AUT | ITA | POR | MEX | AUS | 0 | - |
| 1986 | 861 | 1500/4 1.5 L4 t | G |  Jonathan Palmer | Kesk. | Kesk. | Kesk. | 12 | 13 | Kesk. | 8 | Kesk. | 9 | Kesk. | 10 | Kesk. | Kesk. | 12 | 10 | 9 | 0 | - |
| 1986 | 861 | 1500/4 1.5 L4 t | G |  Huub Rothengatter |  |  | Kesk. | DNQ | Kesk. | 12 | DNS | Kesk. | Kesk. | Kesk. | Kesk. | 8 | Kesk. | Kesk. | DNS | Kesk. | 0 | - |
| 1987 | 861 871 | 1500/4 1.5 L4 t | G |  | BRA | SMR | BEL | MON | DET | FRA | GBR | GER | HUN | AUT | ITA | POR | ESP | MEX | JPN | AUS | 2 | 10. |
| 1987 | 861 871 | 1500/4 1.5 L4 t | G |  Martin Brundle | Kesk. | 5 | Kesk. | 7 | Kesk. | Kesk. | NC | NC | Kesk. | DSQ | Kesk. | Kesk. | 11 | Kesk. | Kesk. | Kesk. | 2 | 10. |
| 1987 | 861 871 | 1500/4 1.5 L4 t | G |  Christian Danner | 9 | 7 | Kesk. | EX | 8 | Kesk. | Kesk. | Kesk. | Kesk. | 9 | 9 | Kesk. | Kesk. | Kesk. | Kesk. | 7 | 2 | 10. |
| 1988 | 881 | 1500/4 1.5 L4 t | G |  | BRA | SMR | MON | MEX | CAN | DET | FRA | GBR | GER | HUN | BEL | ITA | POR | ESP | JPN | AUS | 0 | - |
| 1988 | 881 | 1500/4 1.5 L4 t | G |  Bernd Schneider | DNQ | DNQ | DNQ | Kesk. | DNQ | DNQ | Kesk. | DNQ | 12 | DNQ | 13 | Kesk. | DNQ | DNQ | Kesk. | DNQ | 0 | - |
| 1988 | 881 | 1500/4 1.5 L4 t | G |  Piercarlo Ghinzani | DNQ | Kesk. | Kesk. | 15 | 14 | DNQ | EX | DNQ | 14 | DNQ | Kesk. | Kesk. | DNQ | DNQ | DNQ | Kesk. | 0 | - |
| 1989 | 891 | Yamaha OX88 3.5 V8 | P |  | BRA | SMR | MON | MEX | USA | CAN | FRA | GBR | GER | HUN | BEL | ITA | POR | ESP | JPN | AUS | 0 | - |
| 1989 | 891 | Yamaha OX88 3.5 V8 | P |  Bernd Schneider | Kesk. | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | Kesk. | DNPQ | 0 | - |
| 1989 | 891 | Yamaha OX88 3.5 V8 | P |  Aguri Suzuki | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | DNPQ | 0 | - |
Aiheesta muualla

Viralliset sivut (Arkistoitu – Internet Archive) (saksaksi) (englanniksi)
Formula 1 -valmistajat
| --- | --- |
Kaudella 2024:   Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:   AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):   Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Zakspeed Formula 1 -autot
841
861
871
881
881B
891
Anton Bernard

| Anton Bernard |
| --- | --- |

Henkilötiedot
Syntynyt: 18. huhtikuuta 1989 (ikä 35) Bolzano, Italia
Kansalaisuus:   Italia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  82 kg
Seura
Seura:  HC Bolzano
Sarja:  EBEL
Pelinumero:  18
Pelaajaura
Pääsarjaura:  2008–
Aik. seurat:  Starbulls Rosenheim (OL)
Anton Bernard (s. 18. huhtikuuta 1989 Bolzano, Italia) on italialainen jääkiekkoilija, joka pelaa monikansallisen Erste Bank Eishockey Ligan italialaisjoukkue HC Bolzanossa. Hän toimii joukkueen kapteenina. Bernard on pelipaikaltaan oikea laitahyökkääjä, mutta hän osaa pelata myös keskellä. Bernard laukoo oikealta.
Ura > Seuraura

Bernard on HC Neumarkt/Egnan kasvatti. Hän oli kaudella 2004–2005 seuran U19-junioreiden paras maalintekijä 22 osumallaan. Kaudeksi 2005–2006 16-vuotias Bernard siirtyi Saksan Deutsche Nachwuchsligan Starbulls Rosenheimiin. Kaudella 2006–2007 hän debytoi seuran miesten joukkueessa maan kolmanneksi korkeimmalla sarjatasolla Oberligassa.
Kaudeksi 2008–2009 Bernard palasi kotimaahansa ja siirtyi HC Bolzanon Serie A -joukkueen riveihin. Hänen tulokaskautensa Italian pääsarjatasolla toi 30 runkosarja- ja viidessä playoff-ottelussa tehot 1+6=7. Bernard voitti sekä Italian mestaruuden, Italian cupin että Italian Supercupin. Hän edusti Bolzanoa kauden aikana myös Continental Cupissa. Kaudeksi 2009–2010 Bernard siirtyi Yhdysvaltoihin EJHL-junioriliigan Valley Jr. Warriorsiin. Hän oli tehoilla 33+17=50 joukkueen paras maalintekijä ja jakoi sisäisen pistepörssin voiton Christian Cowlesin kanssa. Bernard jakoi myös koko liigan maalipörssin toisen sijan New Hampshire Jr. Monarchsin Alex Gacekin kanssa edellään vain South Shore Kingsin Chris Wagner. Hän pelasi kauden aikana EJHL:n tähdistöottelussa.
Kesällä 2010 Bernard harjoitteli SM-liigajoukkue Saimaan Pallon kanssa, jota edusti hänen pikkuveljensä Andreas. Anton Bernard palasi kaudeksi 2010–2011 kuitenkin kotimaahansa HC Bolzanon riveihin. Kauden 2011–2012 päätteeksi hän voitti Italian-mestaruuden. Kaudella 2012–2013 Bernard voitti Italian Supercupin. Hän osallistui kauden aikana joukkueen kanssa myös Continental Cupiin. Kaudeksi 2013–2014 Bolzano siirtyi pelaamaan Itävallan Erste Bank Eishockey Ligaan, jossa Bernard teki ensimmäisellä kaudellaan runkosarjassa tehot 6+13=19. Hän voitti kauden päätteeksi liigan mestaruuden. Kaudella 2015–2016 Bernard toimi Bolzanon varakapteenina. Kauden 2017–2018, kevään 2018 seitsemännessä finaaliottelussa 20. huhtikuuta 2018 vieraissa EC Salzburgia vastaan Bernard syötti Luca Frigon tekemän 2–3-voittomaalin, mikä ratkaisi Bolzanolle EBEL:n mestaruuden.
Bernard nimettiin kaudeksi 2018–2019 Bolzanon kapteeniksi.
Ura > Maajoukkueura

Bernard edusti Italiaa MM-kilpailuissa vuosina 2012, 2014 ja 2017, joista viimeisimmässä turnauksessa hän toimi joukkueensa kapteenina. Bernard pelasi myös IA-divisioonan MM-kilpailuissa vuosina 2013, 2015 ja 2016, joista kahdessa jälkimmäisessä turnauksessa hän toimi Italian kapteenina. Vuosien 2013 ja 2016 turnaukset päättyivät hopeaan. Bernard pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisissä karsinoissa hän toimi Italian kapteenina. Pyeongchangin kisojen esikarsintaturnauksessa Bernard jakoi joukkueen sisäisen pistepörssin voiton Marco Insamin ja Armin Helferin kanssa tehoilla 1+3=4. Yhteensä hän on pelannut 82 A-maaottelua tehipistein 10+16=26.
Bernard pelasi myös alle 20-vuotiaiden I-divisioonan MM-kilpailuissa vuosina 2007 ja 2009, joista ensimmäisessä turnauksessa hän jakoi Italian sisäisen tehotilaston voiton Ivan Demetzin kanssa lukemalla +2. Vuoden 2009 turnauksessa Bernard toimi joukkueen kapteenina ja oli Italian paras pistemies tehoilla 2+3=5. Hänet valittiin joukkueensa turnauksen parhaaksi pelaajaksi. Bernard pelasi myös alle 20-vuotiaiden II-divisioonan MM-kilpailuissa vuonna 2008, jolloin hän voitti kultaa. Bernard jakoi kahdeksalla osumallaan koko turnauksen A-lohkon maalipörssin voiton joukkuetoverinsa Marco Insamin kanssa.
Bernard pelasi myös alle 18-vuotiaiden II-divisioonan MM-kilpailuissa vuosina 2006 ja 2007, joista ensimmäinen turnaus päättyi kultaan. Vuoden 2007 turnauksessa hän jakoi tehoilla 3+2=5 Italian sisäisen pistepörssin voiton Florian Runerin kanssa ja sisäisen maalipörssin voiton Florian Wieserin kanssa.
Muuta

Bernardin isoveli Manfred ja pikkuveli Andreas ovat pelanneet jääkiekkoa maalivahteina. Heistä Andreas on Italian maajoukkuemaalivahti, joka pelaa SM-liigajoukkue Porin Ässissä.
Anthony DiNozzo

| Anthony DiNozzo, Jr>  |
| --- | --- |
 Michael Weatherly Anthony DiNozzon roolissa
Luoja(t):  Donald P. Bellisario
Näyttelijä(t):  Michael Weatherly
Ensi- esiintyminen:  "Jääkuningatar" (televisiosarjassa Kunnian miehet)
Henkilötiedot
Koko nimi:  Anthony "Tony" DiNozzo, Jr.
Ammatti:  NCIS:n vanhempi erikoisagentti
Sukupuoli:  mies
Asuinpaikka:  Washington, D.C.
Luonteenpiirteet:  Taitava aseenkäsitteljä ja etsivä
Suhteet
Vanhemmat:  Anthony DiNozzo, Sr. (isä) Paddington (äiti, etunimeä ei tiedossa)
Tutut:  Leroy Jethro Gibbs Ziva David Timothy McGee Abigail Sciuto Donald Mallard Jimmy Palmer
Infobox OKVirheellinen NIMI-arvo: 
Anthony "Tony" DiNozzo, Jr. on fiktiivinen henkilö ja yksi keskeisimmistä protagonisteista rikosdraamasarjassa NCIS Rikostutkijat. Hahmoa esittää Michael Weatherly.
Taustaa

Tony on lähtöisin varakkaasta amerikanitalialaisesta perheestä, ja hän on viettänyt nuoruutensa Long Islandilla, New Yorkissa. Hän on perheensä ainoa lapsi, mutta hänet on poistettu perheensä perintölistalta. Anthonyn äiti, jonka etunimi ei ole tiedossa, menehtyi hänen ollessaan kahdeksanvuotias. Tonyn isä, Anthony DiNozzo Sr., on Yhdysvaltain sisällissodan historialliseen elävöittämiseen osallistunut liikemies. Vanhemmat matkustelivat paljon ympäri maailmaa ja Tony on viettänyt lapsuuttaan asumalla hotelleissa.
Pienenä Tony joutui kantamaan ulostesankoa sisällissodan elävöittämistapahtuman yhteydessä, minkä takia hän vihaa kaikkea sisällissotaan liittyvää. Huolimatta huonoista väleistä isänsä kanssa, Tonylla on samoja piirteitä kuin hänellä: molemmat ovat kovia flirttailijoita, pukeutuvat laadukkaasti ja lainaavat usein tunnettujen elokuvien vuorosanoja tai viittaavat niihin puhuessaan.
Amedeo Avogadro

| Amedeo Avogadro |
| --- | --- |

Henkilötiedot
Koko nimi:  Lorenzo Romano Amedeo Carlo Avogadro
Syntynyt: 9. elokuuta 1776 Torino
Kuollut: 9. heinäkuuta 1856 (79 vuotta)
Koulutus ja ura
Tutkimusalue:  Polus of Aegina (käännä suomeksi)
 Nimikirjoitus
Amedeo Avogadro
Lorenzo Romano Amedeo Carlo Avogadro, Quaregnan ja Cerreton kreivi (9. elokuuta 1776 Torino – 9. heinäkuuta 1856) oli merkittävä italialainen tiedemies.
Amedeo Avogadro syntyi vanhaan piemontelaiseen aatelissukuun. Hän opiskeli loistavalla menestyksellä kirkollislakia ja valmistui jo 20-vuotiaana, minkä jälkeen hän aloitti ammatinharjoittamisen lakimiehenä. Pian tämän jälkeen hän kuitenkin aloitti fysiikan ja matematiikan opinnot. Vuonna 1809 hän aloitti näiden aineiden opettamisen liceossa eli oppikoulutasolla Vercellissä. Hänen tunnetuin saavutuksensa on Avogadron laki, joka nimettiin havainnoitsijansa mukaan.
Italian kemiallinen seura myöntää Avogadron kunniaksi vuosittain Amadeo Avogadro -mitalin kansainvälisesti merkittävää työtä tehneelle kemian tutkijalle.
Ura ja Avogadron laki

Vercellissä ollessaan Avogadro kirjoitti tiivistetyn väittämän (memoria), jossa hän esitteli hypoteesin, joka nykyisin tunnetaan Avogadron lakina:
»Sama kaasutilavuus samassa lämpötilassa ja paineessa sisältää yhtä suuren määrän molekyylejä.»
Avogadro kehitti hypoteesinsa Joseph Louis Gay-Lussacin julkaistua lakinsa tilavuuksista ja yhdistävistä kaasuista vuonna 1808. Avogadro lähetti selostuksensa Jean-Claude Delamétherielle Journal de Physique, de Chemie et d'Histoire naturelle -lehteen, ja se julkaistiin 14. heinäkuuta 1811 otsikolla ”Essai d’une manière de déterminer les masses relatives des molecules élémentaires des corps, et les proportions selon lesquelles elles entrent dans ces combinaisons”.
Avogadron lain mukaan samantilavuuksisten kaasumäärien painojen suhde vastaa kaasujen molekyylipainojen välistä suhdetta. Niinpä suhteelliset molekyylipainot voidaan laskea kaasujen painosta.
Atomi- ja molekyyli-käsitteiden välisen eron selvittäminen oli yksi Avogadron työn tärkeimmistä anneista: Avogadron mukaan yksinkertaiset hiukkaset voivat koostua molekyyleistä, jotka puolestaan koostuvat atomeista. Vallinneen käsite-epäselvyyden takia Avogadro ei kuitenkaan käyttänyt atomi-sanaa, vaan hänen mukaansa oli olemassa kolmenlaisia molekyylejä, joista "yksinkertainen molekyyli" vastasi nykyistä atomia. Samalla Avogadron työ alleviivasi massan käsitteen itsenäisyyttä painosta.
Ura ja Avogadron laki > Tiedemaailman suhtautuminen Avogadron teoriaan

Tiedeyhteisö ei suonut paljon huomiota Avogadron hypoteesille, eikä sitä aluksi hyväksytty. André-Marie Ampère pääsi eri metodilla samaan lopputulokseen kolme vuotta myöhemmin (teoksessaan Sur la détermination des proportions dans lesquelles les corps se combinent d'après le nombre et la disposition respective des molécules dont leurs particules intégrantes sont composées), mutta sama välinpitämätön suhtautuminen koitui hänenkin tutkimustuloksensa osaksi.
Gerhardtin, Laurentin ja Williamsonin tutkimukset orgaanisessa kemiassa osoittivat, että Avogadron lain mukaisesti samalla molekyylimäärällä on kaasuna sama tilavuus. Jotkin epäorgaaniset aineet kuitenkin vaikuttivat poikkeavan tästä. Stanislao Cannizzaro sai ongelman lopulta selvitettyä vuonna 1860 Karlsruhen Kongressissa julkaisemissaan tutkimuksissa, neljä vuotta Avogadron kuoleman jälkeen. Cannizzaron mukaan poikkeamat Avogadron laista johtuivat molekyylien erottumisesta, jota tapahtui tietyissä lämpötiloissa, ja Avogadron laki pystyy määrittämään moolimassojen lisäksi myös atomimassan.
Rudolf Clausius antoi kaasujen kineettisessä teoriassa lisävahvistusta Avogadron laille. Pian tämän jälkeen J. H. van ’t Hoff tutkimuksessaan laimennetuista liuoksista antoi tunnustuksen ja kunnian Avogadrolle, jota on sen jälkeen pidetty atomi-molekyyli teorian perustajana.
Avogadron työn kunniaksi molekyylien määrä yhdessä moolissa nimettiin Avogadron luvuksi.
Ura ja Avogadron laki > Professuuri Torinon yliopistossa

Vuonna 1814 Avogadro julkaisi tutkielman Mémoire sur les masses relatives des molécules des corps simples, ou densités présumées de leur gaz, et sur la constitution de quelques-uns de leur composés, pour servir de suite à l'Essai sur le même sujet, publié dans le Journal de Physique, juillet 1811. Tämä tutkielma käsitteli kaasutiheyksiä.
Vuonna 1820 Amedeo Avogadrosta tuli Torinon yliopiston professori. Seuraavana vuonna hän julkaisi toisen tutkielmansa Nouvelles considérations sur la théorie des proportions déterminées dans les combinaisons, et sur la détermination des masses des molécules des corps ja vähän sen jälkeen Mémoire sur la manière de ramener les composès organiques aux lois ordinaires des proportions déterminées.
Avogadro otti innokkaasti osaa poliittisesti kumoukselliseen toimintaan vuonna 1821 Sardinian kuningasta vastaan, jonka seurauksena hän joutui luopumaan professuuristaan. Virallisesti yliopisto oli "iloinen saadessaan vapauttaa tämän mielenkiintoisen tiedemiehen raskaasta opetustyöstä ja suoda hänelle aikaa keskittyä paremmin tutkimustyönsä tekemiseen". Ajan myötä tämä poliittinen eristäminen kuitenkin väheni, ja hänet kutsuttiin takaisin Torinon yliopistoon vuonna 1833, jossa hän opetti vielä kaksikymmentä vuotta.
Vuonna 1841 hän sai valmiiksi ja julkaisi työnsä Fisica dei corpi ponderabili, ossia Trattato della costituzione materiale de' corpi. Työ käsitti neljä osaa.
Avogadrolla oli julkisia virkoja muun muassa tilastotieteilijänä ja meteorologina. Hän oli "The Royal Superior Council on Public Instruction"selvennä -neuvoston jäsen.
Aiheesta muualla

Kuvia tai muita tiedostoja aiheesta Amedeo Avogadro Wikimedia Commonsissa
Avogadron artikkeli Essay on a Manner of Determining the Relative Masses of the Elementary Molecules of Bodies, and the Proportions in Which They Enter into These Compounds (Arkistoitu – Internet Archive), Journal de Physique 73, 58–76 (1811)
Avogadron teoksia Open Library -palvelussa
Arabo

Arabo
Arabo (armeniaksi Արաբո) (1863–1893), syntyjään Arakel oli tunnettu armenialainen sotilasjohtaja ja yksi ensimmäisiä armenialaisia itsenäisyystaistelijoita 1800-luvun lopulla.
Arabo opiskeli Arakelotsin luostarikoulussa Mushissa. 1880 luvun lopulta lähtien hän johti armenialaisia vapaustaistelijajoukkoja Sasunissa ja Taronissa. Vuonna 1892 turkkilaiset viranomaiset pidättivät hänet ja hän sai 15 vuoden vankeustuomion, mutta hän onnistui pakenemaan ja liittymään jälleen joukkoihinsa.
Arabo surmattiin vuonna 1893 taistelussa kurdijoukkoja vastaan tiellä Khnusista Mushiin (Länsi-Armeniassa, nykyisen Turkin alueella).
Élie Okobo

| Élie Okobo |
| --- | --- |
 Okobo vuonna 2017.
Henkilötiedot
Koko nimi:  Élie-Franck Okobo
Syntynyt: 23. lokakuuta 1997 (ikä 26) Bordeaux, Ranska
Kansalaisuus:   Ranska
Koripalloilija
Pelipaikka:  Pelintekijä
Pituus:  188 cm
Paino:  82 kg
Nyk. joukkue:  Phoenix Suns
Sarja:  NBA
NBA-varaus:  31. varaus 2018 (Phoenix Suns)
Pelaajaura
Seurajoukkueet
2015–2018 2018–:  Élan Béarnais Pau-Orthez Phoenix Suns
Maajoukkueet
:   Ranska
Aiheesta muualla
FIBA
Élie-Franck Okobo (s. 23. lokakuuta 1997 Bordeaux) on ranskalainen koripalloilija.
Pelaajaura

Pelintekijänä pelaava Okobo edusti vuodet 2015–2018 kotimaansa Pau-Orthezia jossa osallistui myös FIBA Europe Cupiin. Phoenix Suns varasi Okobon NBA:han 31. vuorolla vuoden 2018 varaustilaisuudessa. Kolme päivää varaustilaisuuden jälkeen Okobo teki Sunsin kanssa nelivuotisen ja kuuden miljoonan dollarin arvoisen sopimuksen, jonka kolmas ja neljäs vuosi olivat Sunsin päätettävissä.
Okobo edusti Ranskan nuorisomaajoukkueita muun muassa alle 20-vuotiaiden EM-kilpailuissa 2016. Hän on pelannut myös Ranskan miesten maajoukkueessa.
Aiheesta muualla

Profiili FIBA Archive (englanniksi)
Ari Westergård

Eero Ari Herbert Westergård (14. toukokuuta 1948 Pori – 15. lokakuuta 2010 Pori) oli suomalainen skeet-ampuja. Hän kilpaili kolmesti olympialaisissa. Münchenissä 1972 hän sijoittui 12:nneksi, Montrealissa 1976 22:nneksi ja Moskovassa 1980 kahdeksanneksi. MM-kisoihin hän osallistui vuosina 1969 ja 1971 ja EM-kisoihin vuosina 1969, 1973, 1974, 1976 ja 1977. EM-kilpailuissa hän sai hopeaa 1977 ja pronssia 1974.
SM-kultaa Westergård voitti vuosina 1970, 1972, 1974, 1977 ja 1979 sekä joukkuekilpailussa 1970, 1980 ja 1981. Hän edusti Satakunnan Ampujia.
Arad

Arad voi tarkoittaa seuraavia:
Arad, kaupunki Romaniassa
Arad, piirikunta Romaniassa
Arad, kaupunki Israelissa
Avi Arad (s. 1948), israelilais-yhdysvaltalainen liikemies ja elokuvatuottaja
Ron Arad (s. 1951), israelilainen muotoilija, arkkitehti ja kuvataiteilija
Yael Arad (s. 1967), israelilainen judoka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arad”, voi hakea sivunnimihaulla, laajalla sivunnimihaulla tai tekstihaulla.
Ari Ólafsson

| Ari Ólafsson |
| --- | --- |

Henkilötiedot
Syntynyt: 21. toukokuuta 1998 (ikä 26) Reykjavik, Islanti
Ammatti:  laulaja
Muusikko
Laulukielet:  islanti, englanti
Aktiivisena:  2015–
Tyylilajit:  pop
Soittimet:  laulu
  [ Muokkaa Wikidatassa ] [ ohje ]  
Ari Ólafsson (s. 21. toukokuuta 1998 Reykjavik, Islanti) on islantilainen laulaja. Hän edusti Islantia kappaleella ”Our Choice” vuoden 2018 Eurovision laulukilpailussa, Lissabonissa.